CELEX: 62022CN0141
Language: el
Date: 2022-02-28 00:00:00
Title: Υπόθεση C-141/22: Αίτηση προδικαστικής αποφάσεως την οποία υπέβαλε το Landesgericht für Zivilrechtssachen Graz (Αυστρία) στις 28 Φεβρουαρίου 2022 — TLL The Longevity Labs GmbH κατά Optimize Health Solutionsmi GmbH και BM

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/25
            
         
      Αίτηση προδικαστικής αποφάσεως την οποία υπέβαλε το Landesgericht für Zivilrechtssachen Graz (Αυστρία) στις 28 Φεβρουαρίου 2022 — TLL The Longevity Labs GmbH κατά Optimize Health Solutionsmi GmbH και BM
      (Υπόθεση C-141/22)
      (2022/C 198/37)
      Γλώσσα διαδικασίας: η γερμανική
      
         Αιτούν δικαστήριο
      
      Landesgericht für Zivilrechtssachen Graz
      
         Διάδικοι στην υπόθεση της κύριας δίκης
      
      
         Ενάγουσα: TLL The Longevity Labs GmbH
      
         Εναγόμενοι: Optimize Health Solutionsmi GmbH, BM
      
         Προδικαστικά ερωτήματα
      
      
                  1)
               
               
                  Έχει το άρθρο 3, παράγραφος 2, στοιχείο α', περίπτωση iv, του κανονισμού (ΕΕ) 2015/2283 (1) την έννοια ότι το «άλευρο φύτρων φαγόπυρου πλούσιο σε σπερμιδίνη» συνιστά νέο τρόφιμο, δεδομένου ότι μόνον το άλευρο φύτρων φαγόπυρου χωρίς υψηλή περιεκτικότητα σε σπερμιδίνη χρησιμοποιούνταν ευρέως εντός της Ένωσης για ανθρώπινη κατανάλωση πριν από τις 15 Μαΐου 1997, ή το εν λόγω προϊόν διαθέτει ιστορικό ασφαλούς χρήσης ως τρόφιμο, ανεξαρτήτως του τρόπου κατά τον οποίο εμπλουτίζεται με σπερμιδίνη;
               
            
                  2)
               
               
                  Σε περίπτωση αρνητικής απαντήσεως στο πρώτο ερώτημα: έχει το άρθρο 3, παράγραφος 2, στοιχείο α', περίπτωση vii, του κανονισμού 2015/2283 την έννοια ότι ο όρος διαδικασία παραγωγής τροφίμων καλύπτει και τις διαδικασίες πρωτογενούς παραγωγής;
               
            
                  3)
               
               
                  Σε περίπτωση καταφατικής απαντήσεως στο δεύτερο ερώτημα: προϋποθέτει η ύπαρξη νέας διαδικασίας παραγωγής, κατά την έννοια του άρθρου 3, παράγραφος 2, στοιχείο α', περίπτωση vii, του κανονισμού 2015/2283, το να μην έχει εφαρμοσθεί η διαδικασία παραγωγής, αυτή καθεαυτήν, ουδέποτε για οποιοδήποτε τρόφιμο ή το να μην έχει εφαρμοσθεί αυτή για το εξεταζόμενο τρόφιμο;
               
            
                  4)
               
               
                  Σε περίπτωση αρνητικής απαντήσεως στο δεύτερο ερώτημα: συνιστά η καλλιέργεια σπόρων φαγόπυρου σε ορό εμπλουτισμένο με σπερμιδίνη διαδικασία πρωτογενούς παραγωγής φυτού ως προς το οποίο δεν εφαρμόζεται η νομοθεσία περί τροφίμων, ιδίως ο κανονισμός 2015/2283, δεδομένου ότι το φυτό δεν αποτελεί ακόμη τρόφιμο πριν από τον χρόνο συγκομιδής (άρθρο 2, στοιχείο γ', του κανονισμού (ΕΚ) 178/2002) (2);
               
            
                  5)
               
               
                  Έχει σημασία το αν ο ορός περιέχει φυσική ή συνθετική σπερμιδίνη;
               
            
         (1)  Κανονισμός (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (ΕΕ 2015, L 327, σ. 1).
      
         (2)  Κανονισμός (ΕΚ) 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ 2002, L 31, σ. 1).